**KJP „VETERINARSKA STANICA“ d.o.o. Ul. Nikole Šopa 41**

 **S A R A J E V O Tel: +387 33 77 03 50**

**ID:4200119470009 Fax: +387 33 77 03 53 PDV:200119470009 Web:** [**www.vetstanicasa.ba**](http://www.VetStanicaSa.ba) **TRN:1610000002680024 E-mail:** **vetstanicasa@bih.net.ba** **Registarski br:1-15507**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Broj: 413/25

Sarajevo, 15.04.2025. godine

Na osnovu odredaba Zakona o radu FBiH („Službene novine Federacije BiH“ broj: 26/16 i 89/18, 44/22, 39/24), Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“ br. 19/21, 10/22, 28/23 i 32/24), Pravilnika o radu KJP „Veterinarska stanica“ d.o.o. Sarajevo te saglasnosti Vlade KS broj 02-04-9060-6/25 od 20.03.2025. godine i Odluke Direktora o raspisivanju Javnog oglasa za prijem radnika u radni odnos broj: 406/25 od 14.04.2025. godine, KJP „Veterinarska stanica“ d.o.o. Sarajevo, raspisuje:

**JAVNI OGLAS**

**za prijem u radni odnos u**

**KJP „Veterinarska stanica“ d.o.o. Sarajevo**

**I - Predmet javnog konkursa**

Objavljuje se javni oglas za prijem u radni odnos za sljedeća radna mjesta:

1. Stručni savjetnik za finansije i internu reviziju, VSS – 1 (jedan) izvršilac na neodređeno vrijeme

2. Veterinar na terenu, VSS - 1 (jedan) izvršilac na neodređeno vrijeme

**II Kandidati trebaju da ispunjavaju sljedeće uslove:**

**Opšti uslovi:**

1. Da je stariji od 18 godina i da nije stariji od 65 godina;
2. Da je državljanin Bosne i Hercegovine;
3. Da ima opću zdravstvenu sposobnost za obavljanje poslova
4. Da protiv kandidata nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s umišljajem u skladu s krivičnim zakonima u Bosni i Hercegovini.

**Pozicija pod rednim brojem 1.**

**Naziv radnog mjesta: Stručni savjetnik za finansije i internu reviziju**

 **Opis poslova**:

- Izrađuje i predlaže Odboru za reviziju i Upravi donošenje strateškog i godišnjeg plana interne revizije na temelju procjene rizika

-Obavlja druge poslove u kojima se ispituje i ocjenjuje poslovanje Društva

- Ispituje organiziranost te razvoj i poboljšanje djelotvornosti pojedinih poslovnih funkcija, način donošenja poslovnih odluka te funkcioniranje informacijskog sustava,

-vrši reviziju strateških planova, godišnjih planova rada te finansijskih planova poslovanja

-vrši reviziju poslovanja preduzeća i pojedinih funkcija preduzeća;

-vrši reviziju metodologije utvrdjivanja maloprodajnih kalkulacija

-vrši reviziju i analizu obrtnih sredstava i predlaže mjere za poboljšanje

-vrši reviziju izvještaja o radu i poslovanju preduzeća

- Obavlja revizije složenijih revizijskih područja u Društvu u svojstvu voditelja tima, člana tima ili pojedinačno i samostalno

- Raspravlja nalaze i preporuke iz revizijskog izvješća s odgovornim osobama revidiranih organizacijskih cjelina

- Prati provedbe preporuka navedenih u izvješćima iz prethodno obavljenih revizija u svrhu postizanja veće učinkovitosti i djelotvornosti sustava

- Surađuje s eksternom revizijom

- Izrađuje periodična i godišnja izvješća o radu Interne revizije i dostavlja ih Upravi i Nadzornom odboru

-funkcionalno odgovara odboru za reviziju i direktoru

-obavlja druge poslove iz djelokruga Službe po nalogu direktora

**Posebni uslovi:** VSS-VII stepen , odnosno završen I ili II ciklus Bolonjskog sistema studiranja, smjer ekonomskog smjera, 3 (tri ) godine radnog iskustva u struci, certifikat internog revizora za javni sektor, poznavanje rada na računaru, poznavanje engleskog jezika i da nije u sukobu interesa u smislu odredbi člana 12. Zakona o internoj reviziji

**Trajanje ugovora:** Ugovor o radu na neodređeno vrijeme.

**Mjesto rada:** u sjedištu poslodavca na adresi ul. Nikole Šopa 41, općina Ilidža

**Radno vrijeme:** 08:00-16:00h

**Osnovna plaća:** 1.527,37 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* univerzitetska diploma:
* certifikat internog revizora;
* uvjerenje ili potvrda o radnom iskustvu;
* Izjava da nije u sukobu interesa u smislu odredbe člana 12 Zakona o internoj reviziji;
* uvjerenje o državljanstvu;
* izvod iz matične knjige rođenih;
* dokaz o poznavanju rada na računaru;
* dokaz o poznavanju engleskog jezika;
* dokaz kojim se dokazuje status iz tačke III Javnog oglas

**Pozicija pod rednim brojem 2.**

**Naziv radnog mjesta: Veterinar na terenu**

**Opis poslova:**

-otkriva, utvrđuje (dijagnostike) oboljenja i sprovodi postupak liječenja oboljelih grla i poduzima potrebne mjere u cilju očuvanja zdravstvenog stanja domaćih i drugih životinja,

-vrši nadzor nad životinjama oboljelim od zaraznih bolesti i provodi veterinarsko -

sanitarne mjere,

-vrši umjetno osjemenjavanje životinja i preduzima mjere za suzbijanje steriliteta, te mjere za unaprijeđivanje stočarstva,

-vrši hirurške intervencije i obrade rana svih domaćih životinja,

-izdaje lijekove koji se upotrebljavaju u veterinarstvu,

-obavlja i druge poslove iz djelokruga rada VTA po nalogu direktora ili Upravnika.

**Posebni uslovi :** VSS-VII stepen odnosno završen integrirani studij veterinarske medicine I i II ciklus Bolonjskog sistema studiranja, 1 (jedna) godina radnog iskustva u struci, položen stručni ispit i vozačka dozvola B kategorije

**Trajanje ugovora:** Ugovor o radu na neodređeno vrijeme

**Mjesto rada:** Veterinarske ambulante u općinama na području Kantona Sarajevo

**Radno vrijeme:** rad u smjenama

**Osnovna plaća:** 1.527,37 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* univerzitetska diploma:
* uvjerenje o položenom stručnom ispitu;
* uvjerenje ili potvrda o radnom iskustvu;
* dokaz o posjedovanju vozačke dozvole B kategorije (ovjerena fotokopija vozačke dozvole)
* uvjerenje o državljanstvu;
* izvod iz matične knjige rođenih;
* dokaz kojim se dokazuje status iz tačke III Javnog oglas

**III – Prednost pri zapošljavanju pod posebnim uslovima**

Pored navedenih dokumenata, kao dokaz o pripadnosti branilačkoj populaciji, kandidati trebaju blagovremeno dostaviti dokumentaciju kojom dokazuju status korisnika, u skladu sa odredbama Uredbe o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u kantonu Sarajevo (Sl. Novine KS, broj 37/20 i 27/21) i instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo (Sl. Novine KS, broj: 38/20 i 28/21) kako slijedi:

|  |  |  |  |
| --- | --- | --- | --- |
| R.b. | Pripadnost boračkoj kategoriji | Naziv dokaza - dokumenta | Organ koji ga izdaje |
| 1. | Član porodice šehida/poginulog, umrlog i nestalog braniooca | Uvjerenje o statusu djeteta šehida – poginulog, umrlog i nestalog branioca, Rješenje o priznatom pravu na porodičnu invalidninu za suprugu šehida poginulog, umrlog, nestalog branioca i Uvjerenje o učešću u Oružanim snagama za šehida – poginulog, umrlog i nestalog branioca | Općinska služba za boračko-invalidsku zaštituGrupa za pitanja evidencije iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitnika priznanja | Općinska služba za boračko invalidsku zaštitu |
| 4. | Demobilisani branioci | Uvjerenje o učešću u Oružanim snagama | Grupa za pitanja evidencije iz oblasti vojne obaveze prema mjestu prebivališta |
| 5. | Dijete: a) ratnog vojnog invalidab) dobitnika ratnog priznanja i odlikovanjac) demobilisanog branioca | Uvjerenje o statusu djeteta vojnog invalidaRješenje o priznatom pravu na:a) invalidninub) mjesečni novčani dobitak,c)Uvjerenje o učešću u Oružanim snagama | a i b – Općinska služba za boračko – invalidsku zaštituc – Grupa za pitanja evidencije iz oblasti vojne obaveze prema mjestu prebivališta |
| 6. | Supruga ratnog vojnog invalida | Uvjerenje o statusu supružnika ratnog vojnog invalidaRješenje o priznatom pravu na invalidninu | Općinska služba za boračko-invalidsku zaštitu |

**Da bi ostvarili prioritet pri zapošljavanju kandidati treba da dostave:**

* Dokaz da su na evidenciji JU „Služba za zapošljavanje Kantona Sarajevo“ (dokaz: uvjerenje biora ne starije od datuma objavljivanja Javnog oglasa ili dokaz da su zaposleni sa nižom stručnom spremom od one koju posjeduju (dokaz: potvrda poslodavca sa obaveznom naznakom stepena stručne spreme ( zanimanja) s kojom je radnik zasnovao radni odnos ne starija od datuma objavljivanja Javnog oglasa) ili su zaposlena na određeno vrijeme (dokaz: potvrda izdata od strane poslodavca ne starija od datuma objavljivanja Javnog oglasa),
* Potvrdu o mjestu prebivališta- CIPS ( ne starija od 6 mjeseci)
* Dokumentacija kojom se dokazuje status korisnika po uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u kantonu Sarajevo (Sl. Novine KS, broj 38/20 i 27/21)

**IV – Komisija za provođenje oglasa**

Komisija za provođenje javnog oglasa, koju imenuje Direktor Preduzeća, će nakon zaključenja oglasa pregledati sve prispjele prijave i utvrditi da li su prijave blagovremene, potpune i uredne. Kandidate za čije se prijave utvrdi da su neblagovremene, nepotpune ili neuredne Komisija neće razmatrati i isti će biti pisanim putem obavješteni sa navođenjem razloga odbacivanja prijave, uz mogućnost uvida u dostavljenu dokumentaciju, u roku od 3 (tri) dana od dana prijema obavijesti.

Komisija za provođenje javnog oglasa će sve kandidate čija je dokumentacija uredna, blagovremena, potpuna i koji ispunjavaju opće i posebne uslove iz javnog oglasa, obavijestiti putem e maila ( izuzetno putem pošte, ukoliko kandidat nema e mail adresu) o datumu i vremenu održavanja pismenog i usmenog dijela ispita. Poslovnik o radu Komisije će biti dostupan na web stranici Preduzeća.

Ukoliko uredno obaviješten kandidat ne pristupi polaganju pismenog ili usmenog ispita, smatraće se da je odustao od učešća u oglasnoj proceduri i neće biti pismeno obaviješten o ishodu Javnog oglasa.

**Obavještenje za kandidate**:

* Kandidat može kod poslodavca preuzeti pitanja i listu propisa i literature iz oblasti iz koje će se polagati pismeni i usmeni ispit. Pitanja, lista i literatura iz oblasti iz koje će se polagati pismeni i usmeni ispit utvrdit će poslodavac i objaviti ih na svojoj web stranici prije raspisivanja javnog oglasa.
* Za dokazivanje radnog iskustva u struci, kandidati su dužni dostaviti potvrdu ili uvjerenje poslodavca da su obavljali poslove u svojoj struci ili Uvjerenje nadležnog Zavoda za penziono invalidsko osiguranje ili Porezne uprave sa Potvrdom o tumačenju šifre zanimanja.
* Izabrani kandidat je dužan prije potpisivanja Ugovora o radu, dostaviti ljekarsko uvjerenje o zdravstvenoj sposobnosti i Uvjerenje nadležnog suda da se protiv njega ne vodi krivični postupak.

**V– Dostavljanje dokumentacije**

Kandidati su dužni uz svojeručno potpisanu prijavu na Javni oglas koja sadrži kraću biografiju, adresu, kontakt telefon i e-mail, priložiti naprijed traženu dokumentaciju u originalu ili ovjerenoj fotokopiji (koji ne mogu biti stariji od 6 (šest) mjeseci od dana objave Javnog oglasa) te istu dostaviti u zatvorenoj koverti lično na protokol KJP „Veterinarska stanica“ d.o.o. Sarajevo ili preporučenom poštom na adresu:

**KJP „Veterinarska stanica“ d.o.o. Sarajevo, ul. Nikole Šopa br. 41, 71210 Općina Ilidža – Sarajevo,** **sa naznakom: “PRIJAVA NA JAVNI OGLAS za prijem radnika u radni odnos -radno mjesto \_\_\_\_\_\_\_\_\_\_\_\_\_\_\_\_\_\_ – NE OTVARAJ“**

Kandidati su dužni u prijavi naznačiti na koju se poziciju kandiduju.

Na poleđini koverte navesti ime i prezime podnosioca prijave.

Obavijest o javnom oglasu će biti objavljena u dnevnom listu „Dnevni avaz“, a Tekst Javnog oglasa će biti objavljen na web stranici KJP „Veterinarska stanica“ d.o.o. Sarajevo i Internet stranici Javne ustanove „Služba za zapošljavanje Kantona Sarajevo“ Sarajevo.

Oglas ostaje otvoren 15 (petnaest) dana od dana objavljivanja u dnevnom listu.

Priložena dokumentacija neće se vraćati, osim na pismeni zahtjev kandidatima koji su istu dostavili u originalu.

Kontakt za dodatne informacije: 033 770 355.

 DIREKTOR

 Nasiha Spahić, dr.vet.med.